Llarga i esplèndida proposta de ruta per la capçalera del Siurana a cavall de les comarques del Baix Camp i del Priorat que, en època de pluges, té un atractiu afegit a la ja abundosa presència d'elements d'interès.
Al Jardí del Palau Robert podeu veure la pintura que ha fet Carme Solé Vendrell amb motiu del Dia Universal de la Infància.
La il·lustradora, que s'ha inspirat en el poema de Bertold Brecht "La croada dels nens", la va pintar en directe en un acte que va tenir lloc el 20 de novembre.
Aquesta peça s'exposarà al Jardí fins al 27 de gener, Dia Internacional de la Commemoració en Memòria de les Víctimes de l'Holocaust.
El Palau Robert presenta l'exposició "Universal.
La salut a Catalunya" amb la voluntat de donar a conèixer, comprendre i valorar el model sanitari de Catalunya, que garanteix l'assistència a totes les persones i fomenta la cohesió social.
Aquesta mostra és també un homenatge als professionals de la salut, que es dediquen en cos i ànima a investigar, estudiar, diagnosticar, curar, cuidar i assistir els malalts.
El Palau Robert recorda en una exposició la figura de Ramon Margalef (1919-2004), el científic més important de Catalunya i ecòleg, per donar a conèixer la seva figura i projecció global als ciutadans i alhora divulgar temes de màxima actualitat com ara l'ecologia i el medi ambient i la cultura científica en general, coincidint amb el centenari del seu naixement.
La secretaria de Medi Ambient i Sostenibilitat, Marta Subirà, ha remarcat que l'exposició "Ramon Margalef, ecòleg global" vol posar el focus en el coneixement científic sobre ecologia de Ramon Margalef, que ha deixat un llegat molt important, en l'acte inaugural de l'exposició dedicada al científic català que ha tingut lloc el 16 de desembre, coincidint amb el centenari del seu naixement.
El Palau Robert proposa una immersió en la Catalunya actual amb la projecció CATALUNYA 360, filmació en aquest format que es pot visionar del 4 al 12 de gener al Dom Geodèsic instal·lat al Jardí i que forma part del relat de l'exposició "Catalunya 7,5 milions de futurs".
La filmació es podrà veure posteriorment a altres ciutats de Catalunya.
El vicepresident del Govern i conseller d'Economia i Hisenda, Pere Aragonès, va posar en valor el sistema de salut públic català durant la inauguració de l'exposició "Universal.
La salut a Catalunya" al Palau Robert.
En aquest acte va anunciar un augment pressupostari en la partida destinada a Salut per a l'any que ve: "És un tresor que tenim com a societat i que no valorem fins que el necessitem.
I ens cal valorar-lo més; ens cal estimar-lo més.
Per això, en els pressupostos del 2020 preveiem un increment, respecte al 2017, de més de 900 milions en Salut, dels quals una quarta part es destinarà a l'atenció primària, columna vertebral del sistema".
Llarg i exigent recorregut de Monistrol de Montserrat a coll de Can Maçana pel monestir de Montserrat, Sant Jeroni, el Montgròs, coll de Port i la Portella.
Aquesta ruta forma part del conjunt d'itineraris difosos pel Patronat de la Muntanya de Montserrat.
Una exposició al Palau Robert descobreix la faceta més humana i íntima de la fotògrafa Joana Biarnés (Terrassa 1935-2018) a través de les 130 fotografies que presenta Imma Cortés, fotògrafa i investigadora de l'Arxiu Joana Biarnés.
Imma Cortés, fotògrafa i investigadora de l'Arxiu Joana Biarnés i autora de les fotos que es presenten a l'exposició "Viatge a un arxiu.
Crònica fotogràfica de la descoberta de Joana Biarnés 2015-2019", farà una visita guiada a l'exposició el dimecres 11 de desembre, a les 19 hores.